CELEX: 62016TN0826
Language: hr
Date: 2016-11-28 00:00:00
Title: Predmet T-826/16: Tužba podnesena 28. studenoga 2016. – Casasnovas Bernad protiv Komisije

23.1.2017   
            
            
               HR
            
            
               Službeni list Europske unije
            
            
               C 22/52
            
         Tužba podnesena 28. studenoga 2016. – Casasnovas Bernad protiv Komisije
   (Predmet T-826/16)
   (2017/C 022/71)
   Jezik postupka: francuski
   
      Stranke
   
   
      Tužitelj: Luis Javier Casasnovas Bernad (Santo Domingo, Dominikanska Republika) (zastupnici: S. Orlandi i T. Martin, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi i presudi,
            
         
               —
            
            
               da je odluka od 27. rujna 2016. kojom je tužiteljev ugovor raskinut poništena;
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na neprimjenjivosti članka 3. stavka 3. Odluke Komisije od 2. ožujka 2011.
            
         
               2.
            
            
               Drugi tužbeni razlog temelji se na povredi članka 85. Uvjeta zaposlenja ostalih službenika Europske unije jer je tijelo nadležno za sklapanje ugovora o radu (AHCC) obnovilo tužiteljev ugovor na neodređeno vrijeme predviđajući klauzulu o raskidu povezanu s nastankom događaja koji se može izjednačiti s prestankom radnog odnosa.
            
         
               3.
            
            
               Treći tužbeni razlog temelji se na povredi dužne pažnje jer je, prvo, AHCC raskinuo tužiteljev ugovor prije nego je donio odluku o obnovi njegovog dopusta za osobne potrebe, drugo, postupio na taj način bez da mu je dao prvu ponudu za ponovnu integraciju i, treće, nije ga obavijestio postoje li mogućnosti u proračunu da mu se isplati naknada nakon isteka njegovog dopusta.
            
         
               4.
            
            
               Četvrti tužbeni razlog temelji se na povredi članka 12. (b) i članka 40. stavka 1. (a) Pravilnika o osoblju za dužnosnike Europske unije koju je počinio AHCC.